RÁMCOVÁ ZMLUVA O DIELO
OPRAVA  A  OVEROVANIE URČENÝCH MERADIEL 
uzatvorená podľa ustanovení § 536 a nasl. Obchodného zákonníka č. 513/1991 Zb. 



Objednávateľ	TEPELNÉ  HOSPODÁRSTVO  spoločnosť s ručením obmedzeným Košice Komenského 7, 040 01  Košice, zapísaná v obchodnom registri Mestského súdu Košice, oddiel Sro, vložka č. 3697/V
Zastúpený		Ing. Jaroslav Tkáč, konateľ spoločnosti
IBAN			SK60 7500 0000 0000 2579 4273
IČO			31 679 692
IČ DPH			SK 2020485500 
(ďalej len „objednávateľ“)

a

Zhotoviteľ			
                                             
                                                 
Zastúpený		
IBAN:				   
IČO:			 
IČ DPH:				
(ďalej len „zhotoviteľ“)
(ďalej spolu len „zmluvné strany“)



1. [bookmark: _Ref156885972]PREDMET ZMLUVY

1.1. Zhotoviteľ sa touto zmluvou zaväzuje na základe jednotlivých objednávok vykonávať pre objednávateľa opravy,  overovanie meradiel tepla, ich častí a vodomerov na teplú a studenú vodu (ďalej aj ako „meradlo" alebo „meradlá" ), ktoré sú vo vlastníctve objednávateľa, za účelom ich riadnej funkčnosti a objektívnosti merania, a to v rozsahu podľa požiadaviek objednávateľa doručených zhotoviteľovi  počas trvania tejto zmluvy (ďalej len „overenie určených meradiel“ alebo „služby“) a podľa podmienok stanovených touto zmluvou, všeobecne záväznými právnymi predpismi a technickými normami, aj keď nie sú právne záväzné a objednávateľ sa zaväzuje zaplatiť mu za to odmenu podľa článku 6.  tejto zmluvy. Zmluva je uzatvorená na základe výsledkov obstarávania v danom predmete zo dňa .......................

1.2. Zhotoviteľ sa zaväzuje za podmienok dohodnutých v tejto zmluve poskytovať objednávateľovi najmä tieto služby:

1.2.1 metrologické overenie meradiel podľa zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov ( ďalej len „zákon o metrológii" ) ,
1.2.2 opravu a overenie meradiel tepla a vodomerov na teplú vodu a studenú vodu, v prípade prietokomernej časti meradiel – bežnú opravu, strednú opravu alebo generálnu opravu. Vystavenie dokladu na vyradenie meradla z majetku objednávateľa v prípade   neoveriteľnosti alebo neopraviteľnosti meradla,
1.2.3 prevzatie a odovzdanie opravených a overených meradiel na miesto dodania: 
Južné nábrežie č. 13, Košice vlastným dopravným prostriedkom, ak nie je dohodnuté inak.

1.3. Na základe dohody zmluvných strán z tejto rámcovej zmluvy nevzniká objednávateľovi povinnosť objednávať činnosti (odoberať služby podľa tejto zmluvy) od zhotoviteľa.

1.4. Zhotoviteľ vyhlasuje, že je na základe Rozhodnutia vydaného ÚNMS SR Autorizovanou osobou pre overovanie a úradné meranie a osobou registrovanou na opravu a montáž meradiel v zmysle zákona o metrológii.

2. ÚČEL ZMLUVY

2.1.	Účelom tejto zmluvy je úprava zmluvných vzťahov, ktoré vzniknú a súvisia s vykonávaním činností podľa zákona o metrológii u objednávateľa, a to vykonávanie overovania určených meradiel  na meranie tepla a pretečeného množstva vody objednávateľa. 

3. PODMIENKY VYKONÁVANIA ČINNOSTÍ

3.1. Zhotoviteľ vyhlasuje a zaručuje objednávateľovi, že disponuje takými odbornými znalosťami a kapacitami, ktoré sú potrebné k riadnemu, včasnému a nestrannému vykonávaniu činností podľa tejto zmluvy, a že tieto činnosti bude vykonávať s odbornou starostlivosťou, inak zodpovedá za škodu tým spôsobenú.

3.2. Zhotoviteľ je povinný postupovať pri výkone činnosti podľa tejto zmluvy nestranným spôsobom, s vynaložením odbornej spôsobilosti a v súlade s technickými normami, aj keď nie sú právne záväzné.

3.3. Zhotoviteľ je oprávnený vykonávať činnosti podľa tejto zmluvy spočívajúce v autorizácii alebo oprave meradiel  aj prostredníctvom kvalifikovaných tretích osôb (subdodávateľov), ktorým bolo ÚNMS SR vydané rozhodnutie o Registrácii na výkon opráv určených meradiel podľa 
§ 35 a § 46 zákona o metrológii, pričom zhotoviteľ v tomto prípade zodpovedá, akoby činnosti podľa tejto zmluvy vykonával sám. 

3.4. Zhotoviteľ sa zaväzuje služby poskytovať odo dňa účinnosti tejto zmluvy do 31.12.2027.

3.5. Zhotoviteľ je povinný prevziať určené meradlá na vykonanie overenia alebo opravy najneskôr do 2 dní od obdržania písomnej objednávky od objednávateľa, ktorá bude obsahovať DN meradla, typ a počet meradiel určených na overenie alebo opravu, výrobné číslo meradla  a informácie o požadovanom výkone súvisiacom s meradlami objednávateľa (ďalej len „objednávka“). Zhotoviteľ sa zaväzuje vykonať overenie alebo opravu určených meradiel v nasledovných lehotách:

3.5.1	do 45 kusov súprav meradiel  (vrátane) v lehote 14 dní odo dňa ich prevzatia od objednávateľa;
3.5.2	od 45 kusov do 70 kusov súprav meradiel (vrátane) v lehote 21 dní odo dňa ich prevzatia od objednávateľa;
3.5.3	nad 70 kusov súprav meradiel v lehote 30 dní odo dňa ich prevzatia od objednávateľa.

3.6. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá bráni alebo sťažuje vykonávanie činností s dôsledkom možného omeškania zhotoviteľa so splnením jeho povinností podľa tejto zmluvy.

3.7. Miestom vykonávania činností podľa tejto zmluvy sú pracoviská zhotoviteľa a v prípade požiadavky objednávateľa, aj pracoviská objednávateľa.

3.8. Zhotoviteľ sa zaväzuje prevziať určené meradlá na overenie alebo opravu na základe preberacieho protokolu, ktorý tvorí prílohu objednávky. V preberacom protokole bude podrobne špecifikované každé meradlo, a to najmä bude uvedené výrobné číslo, typ meradla a požadovaný výkon. Zhotoviteľ alebo ním k tomu osobitne poverená osoba podpisom preberacieho protokolu potvrdí prevzatie meradiel určených na overenie alebo opravu.

3.9. Miesto odovzdania a prevzatia určených meradiel je na adrese objednávateľa Južné nábrežie 13, Košice, ak nie je dohodnuté inak.

3.10. Objednávateľ je povinný zhotoviteľovi poskytnúť pri plnení tejto zmluvy všetku rozumne požadovanú a potrebnú súčinnosť. Objednávateľ je oprávnený v ktoromkoľvek štádiu vykonávania činností kontrolovať ich vykonávanie.

3.11. Objednávateľ odovzdá meradlá na poskytnutie služby kompletné a očistené od hrubých nečistôt. Zhotoviteľ si nemôže z titulu znečistenia meradiel účtovať naviac prácu, ak túto skutočnosť písomne neoznámil objednávateľovi pri preberaní meradiel.

3.12. Zhotoviteľ použije pri oprave meradiel len také materiály, výrobky a náhradné diely, ktoré vyhovujú platným právnym, technickým a hygienickým predpisom.

3.13. Ak zhotoviteľ pri oprave meradla vymení kryt meradla, je povinný vyraziť na nový kryt pôvodné číslo meradla.

3.14. Zhotoviteľ sa zaväzuje nahradiť objednávateľovi všetku škodu, ktorá objednávateľovi vznikne nesplnením povinností zhotoviteľa a vyplývajúcich z tejto  zmluvy. Za škodu sa na účely tejto zmluvy považujú aj sankcie uložené objednávateľovi príslušnými štátnymi orgánmi a orgánmi verejnej správy spôsobené nesplnením povinností zhotoviteľa podľa tejto zmluvy.

3.15. [bookmark: _Ref158415739]Záväzok vykonať overenie alebo opravu určených meradiel podľa tejto zmluvy sa považuje za splnený riadnym a včasným odovzdaním  určených meradiel a ich častí objednávateľovi na základe odovzdávacieho/preberacieho protokolu  podľa  ods. 3.17 tohto článku zmluvy, ak bude dielo vykonané bez vád, zhotoviteľ odovzdá objednávateľovi všetku dokumentáciu súvisiacu s poskytnutými službami a skúšky preukazujúce kvalitu, funkčnosť a dodržanie parametrov dohodnutých v tejto zmluve budú úspešné.

3.16. Zhotoviteľ si splní povinnosť vyplývajúcu mu z tejto zmluvy :
3.16.1 podľa čl. 1., ods. 1.2.,  bod 1.2.1:
a) odovzdaním overeného meradla v stanovenej lehote alebo 
  odovzdaním neovereného meradla a dokladu o neoveriteľnosti meradla pre   
  ďalšiu dobu platnosti
b) prevzatím meradla zodpovedným zamestnancom odberateľa, potvrdeným podpísaním preberacieho a odovzdávacieho protokolu
3.16.2 podľa čl. 1., ods. 1.2.,  bod 1.2.2:
a) odovzdaním opraveného a overeného meradla v stanovenej lehote alebo odovzdaním neopraveného meradla a dokladu o neopraviteľnosti meradla
b) prevzatím meradla zodpovedným zamestnancom odberateľa, potvrdeným podpísaním preberacieho a odovzdávacieho protokolu

3.17. Odovzdávací/preberací protokol (ďalej aj „protokol“) musí obsahovať najmä základné údaje o odovzdaných určených meradlách, ich odovzdaní a prevzatí, súpis odovzdanej dokumentácie týkajúcej sa overenia určených meradiel, doklad o overení/certifikát o overení, ak bol vystavený a súpis prípadných zistených vád, opatrenia a lehoty na odstránenie zistených vád, bude datovaný a podpísaný zmluvnými stranami. Zhotoviteľ je povinný zistené vady odstrániť v dohodnutej lehote. Protokol je povinný vypracovať a predložiť zhotoviteľ. Za objednávateľa sú oprávnenými protokol podpísať kontaktné osoby uvedené v článku 9. odsek 9.2 tejto zmluvy.  Jeden rovnopis protokolu ostáva objednávateľovi.

3.18. Overené meradlá musia byť pri odovzdaní označené overovacou značkou. Zhotoviteľ sa zaväzuje pre objednávateľa na jeho požiadanie vystaviť o výsledku overenia príslušný doklad o overení/certifikát o overení. Objednávateľ berie na vedomie, že náklady na vydanie takého dokladu nie sú uvedené v cene za overenie, ale sa hradia osobitne, podľa ceny uvedenej v Prílohe č. 1 k tejto zmluvy.

3.19. [bookmark: _Ref158417777]Objednávateľ nie je povinný prevziať poskytnuté služby, ktoré sú vadné alebo nedokončené, ak však objednávateľ takéto služby prevezme, jeho práva zo zodpovednosti za vady poskytnutých služieb ostávajú v plnom rozsahu zachované. Ak sa však jedná o vady poskytnutých služieb, ktorých charakter umožňuje riadnu prevádzku, tieto nie sú dôvodom pre neprevzatie poskytnutých služieb, zhotoviteľ je však povinný ich odstrániť v lehote troch (3) pracovných dní, pokiaľ sa v  protokole zmluvné strany nedohodnú inak.

4.        SANKCIE

4.1. V prípade, že sa zhotoviteľ dostane do omeškania s vykonávaním služieb podľa tejto zmluvy, objednávateľ je oprávnený požadovať od zhotoviteľa zmluvnú pokutu vo výške 3  % z ceny za overenie jednotlivých určených meradiel, s ktorými je zhotoviteľ v omeškaní. Nedotýkajúc sa uvedeného, objednávateľ je v takomto prípade oprávnený poskytnúť zhotoviteľovi primeranú lehotu na vykonanie činnosti, s ktorou je v omeškaní, ktorá nesmie byť kratšia ako tri (3) dni, po ktorej  márnom uplynutí je oprávnený od tejto zmluvy odstúpiť.

4.2. V prípade, že sa objednávateľ dostane do omeškania s vykonávaním služieb, objednávateľ je oprávnený si túto službu objednať u iného dodávateľa na náklady zhotoviteľa.

4.3. Objednávateľ je oprávnený požadovať od zhotoviteľa zmluvnú pokutu vo výške 1000,00 € za prvé porušenie akejkoľvek povinnosti podľa tejto zmluvy a vo výške 3000,00 € za opakované porušenie rovnakej povinnosti.

4.4. Zmluvné pokuty podľa tohto článku sú splatné na základe písomnej výzvy alebo faktúry objednávateľa doručenej zhotoviteľovi.

4.5. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá, v rozsahu presahujúcom zmluvnú pokutu.

4.6. Objednávateľ je oprávnený jednostranne započítať proti pohľadávke zhotoviteľa voči nemu na zaplatenie ceny podľa článku 6. ods. 6.1 tejto zmluvy všetky svoje prípadné pohľadávky voči zhotoviteľovi na zaplatenie zmluvných pokút podľa tejto zmluvy.

5.       ZODPOVEDNOSŤ ZA VADY

5.1. Zmluvné strany dojednávajú pre každé vykonané overenie alebo opravu meradla záručnú dobu v trvaní dvanásť (12) mesiacov na každé vykonané overenie alebo opravu meradla, ktorá začína plynúť dňom odovzdania a prevzatia meradla, ktoré bolo predmetom overenia alebo opravy, objednávateľom.

5.2. Zodpovednosť zhotoviteľa za vady nie je dotknutá tým, že objednávateľ neoznámil zhotoviteľovi vady bez zbytočného odkladu potom, čo ich zistiť mal pri vynaložení odbornej starostlivosti pri prehliadke alebo kedykoľvek neskôr. Objednávateľ teda môže reklamovať vady diela bez obmedzenia času počas celej záručnej doby. Uplatnenie vád diela a nárokov zo zodpovednosti za vady diela musí objednávateľ uskutočniť písomne, inak sa naň neprihliada. Uplatnenie vady diela musí obsahovať stručný opis vady alebo toho, ako sa vada prejavuje.

5.3. V prípade výskytu vád na diele počas záručnej doby má objednávateľ práva vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád diela je zhotoviteľ povinný vady na vlastný účet odstrániť v primeranej lehote, najneskôr však do 10 dní od doručenia písomnej reklamácie, pokiaľ sa zmluvné strany nedohodnú písomne inak. Po márnom uplynutí tejto lehoty sa vada bude považovať za neodstrániteľnú. Nárok na odstúpenie od tejto zmluvy je možné uplatniť aj čiastočne. V prípade márneho uplynutia lehoty na odstránenie vád zhotoviteľom má objednávateľ právo opraviť alebo zabezpečiť odstránenie vady treťou osobou na náklady zhotoviteľa. V prípade, že vady diela budú v súlade s ustanoveniami tohto odseku odstránené treťou osobou na účet zhotoviteľa, ostáva záručná doba poskytnutá zhotoviteľom zachovaná v celom rozsahu.

5.4. V súlade s ustanoveniami § 72 ods. 6 zákona č. 222/2004 Z. z. o dani z pridanej hodnoty v znení neskorších predpisov je objednávateľ oprávnený vystaviť čo do nároku na zľavu z ceny diela za vadné dielo alebo jeho časť faktúru v mene a na účet zhotoviteľa do výšky 5 % z ceny diela, a to za podmienok, že objednávateľ riadne reklamoval vady diela, tieto vady zo strany zhotoviteľa neboli odstránené a zhotoviteľ nevystavil dobropis alebo opravnú faktúru na zľavu z ceny za dielo v lehote 30 dní odo dňa doručenia reklamácie zhotoviteľovi.

6.       CENA ZA DIELO

6.1. Zmluvné strany sa dohodli, že objednávateľ zaplatí zhotoviteľovi za opravy a overenie jednotlivých určených meradiel jednotkovú cenu vo výške, ktorá je  uvedená v Prílohe č. 1 tejto zmluvy. Celková predpokladaná cena za služby poskytnuté počas trvania tejto zmluvy je ......................... EUR bez DPH.

6.2. Jednotková cena za overenie a opravu sa udáva bez dane z pridanej hodnoty, ktorú zhotoviteľ vyúčtuje podľa všeobecne záväzných právnych predpisov účinných v čase vzniku daňovej povinnosti, t.j. v čase vykonania požadovaného metrologického výkonu. 

6.3. Ceny stanovené podľa odseku 6.1 tohto článku môžu byť zmenené len písomnou dohodou oboch zmluvných strán.

6.4. V cene sú zahrnuté všetky náklady a výdavky zhotoviteľa, ktoré súvisia s vykonaním služieb podľa tejto zmluvy vrátene dopravy z a do sídla objednávateľa.

7.       PLATOBNÉ PODMIENKY

7.1. Cena za overenie jednotlivých určených meradiel podľa článku 6. ods. 6.1 tejto zmluvy je splatná  v lehote 14 dní odo dňa doručenia faktúry objednávateľovi, ak faktúra bude obsahovať všetky náležitosti v zmysle všeobecne záväzných právnych predpisov. Zhotoviteľ je oprávnený vystaviť faktúru po riadnom vykonaní požadovaných metrologických výkonov a to s periodicitou fakturácie jeden krát za mesiac. Prílohu faktúry tvorí kópia protokolu podľa 
čl. 3, ods. 3.15 tejto zmluvy.

7.2. V prípade námietok objednávateľa voči správnosti vystavenej faktúry je objednávateľ oprávnený:
1. faktúru, ktorá má chybu vyplývajúcu najmä z nesprávne uvedenej ceny, do 14 pracovných dní odo dňa jej doručenia objednávateľovi reklamovať u zhotoviteľa spolu s vytknutím jej nesprávnosti, pričom zhotoviteľ je povinný chybnú faktúru opraviť vyhotovením nového účtovného dokladu – faktúry, ktorý dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry; alebo
1. faktúru, ktorá nespĺňa formálne náležitosti podľa ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, vrátiť zhotoviteľovi spolu s vytknutím jej nesprávnosti.
V prípade oprávnených námietok uvedených vyššie v tomto odseku sa má za to, že faktúra nebola doručená objednávateľovi.

7.3. Pre prípad omeškania objednávateľa s platením ceny si zmluvné strany dohodli platenie úrokov z omeškania vo výške 0,02 % zo sumy, s ktorou je objednávateľ v omeškaní, za každý deň z omeškania.

7.4. V prípade, že objednávateľ potom, čo bude v omeškaní s platením ceny, túto nezaplatí ani na písomnú výzvu zhotoviteľa v dodatočnej lehote, ktorá nebude kratšia ako 60 dní od doručenia výzvy, zhotoviteľ bude oprávnený od tejto zmluvy odstúpiť.

7.5. Objednávateľ je oprávnený zadržať časť ceny za dielo vo výške zodpovedajúcej dani z pridanej hodnoty vyúčtovanej faktúrou v prípade, ak u zhotoviteľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní zhotoviteľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď zhotoviteľ hodnoverným spôsobom preukáže. objednávateľovi, že u neho tieto dôvody pominuli.

7.6. Postúpenie pohľadávky na zaplatenie ceny zhotoviteľom je možné iba s písomným súhlasom objednávateľa.

8.       TRVANIE ZMLUVY

8.1. Táto zmluva sa uzatvára na dobu určitú do 31.12.2027.

8.2. Právny vzťah založený touto zmluvou zanikne:
1. uplynutím dohodnutej doby podľa odseku 8.1 tohto článku,
1. na základe písomnej dohody zmluvných strán o ukončení zmluvy,
1. uplynutím výpovednej doby s tým, že túto zmluvu je oprávnená vypovedať každá zo zmluvných strán písomnou výpoveďou s trojmesačnou výpovednou dobou aj bez uvedenia dôvodu s tým, že výpovedná doba začne plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane,
1. odstúpením od zmluvy v prípadoch uvedených v zákone, v tejto zmluve alebo ak sa zhotoviteľ opätovne omešká s vykonávaním činností podľa čl. 3 ods. 3.5. z dôvodov na strane zhotoviteľa. Odstúpenie od zmluvy je potrebné urobiť písomne a doručiť druhej zmluvnej strane do vlastných rúk, inak sa naň neprihliada. 


9.       DORUČOVANIE

9.1 Všetky listiny, objednávky, dokumenty, požiadavky a oznámenia (ďalej len „oznámenia“) budú medzi zmluvnými stranami zabezpečované listami doručenými poštou alebo osobne alebo e-mailom. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 3 tohto článku vrátila späť odosielateľovi. Ak bolo oznámenie oznamované osobne v pracovný deň v čase do 15:00 hod., považuje sa za doručené v momente oznámenia, inak v nasledujúci pracovný deň. Ak bolo oznámenie zasielané e-mailom a elektronický systém je nastavený tak, že od príimateľa odoslaním e-mailu odosielateľ obdrží „Potvrdenie o prečítaní“, oznámenie sa považuje za doručené obdržaním „Potvrdenia o prečítaní“ odosielateľom. Oznámenie odoslané e-mailom sa považuje za doručené aj v prípade, ak prijímateľ na tento e-mail odpovie druhým e-mailom. V prípade, ak odosielateľ „Potvrdenie o prečítaní“ alebo odpoveď na e-mail neobdrží do 3 pracovných dní, príslušná zmluvná strana je povinná oznámenie zaslať prostredníctvom doporučeného doručovania zásielok alebo osobne druhej zmluvnej strane. Právne úkony smerujúce k ukončeniu zmluvy (napr. odstúpenie od zmluvy) musia byť zasielané výlučne písomne doporučenou poštou.

9.2 Pre objednávateľa budú všetky oznámenia doručované alebo oznamované na nižšie uvedené údaje:

adresa: 	TEPELNÉ HOSPODÁRSTVO spoločnosť s ručením obmedzeným  Košice 
Komenského 7, 040 01 Košice
kontaktné osoby: 	Ing. Miroslav Andrejco, námestník riaditeľa pre prevádzku a obchod
mobil: +421 905 553 162 e-mail: andrejco@teho.sk 

a pre zhotoviteľa budú všetky oznámenia doručované alebo oznamované na nižšie uvedené údaje:

adresa:			Bratislavská metrologická spoločnosť s.r.o.	               	
                                           Trnavská 29, 900 27 Bernolákovo
kontaktné osoby:           Jaroslav Boško, vedúci laboratória; Milena Ševčíková, manažér odbytu                                         
                                       mobil: +421 918 400 294, e-mail: boskod@bmsm.sk  
                                                                                                    sevcikova@bmsm.sk
                                                                                                                                                       
alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.
9.3	Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.



10.       ZÁVEREČNÉ USTANOVENIA

10.1. Táto zmluva sa spravuje zákonmi Slovenskej republiky bez prihliadnutia ku kolíznym normám. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.  

10.2. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a súvisiacimi predpismi.

10.3. Táto zmluva sa môže meniť iba dohodou zmluvných strán v písomnej forme.

10.4. Ak by sa dôvod neplatnosti vzťahoval len na časť tejto zmluvy, bude neplatnou len táto časť.

10.5. Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.

10.6. Táto zmluva bola vyhotovená vo dvoch rovnopisoch, po jednom pre každú zmluvnú stranu.

10.7. Prílohy k tejto zmluve:

· Príloha 1: Cenová ponuka zhotoviteľa počas  doby trvania zmluvy.

10.8. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju podpisujú.

10.9. Táto zmluva nadobúda platnosť dňom  jej podpisu oboma zmluvnými stranami.

10.10. Táto zmluva nadobúda účinnosť dňom nasledujúcim po dni zverejnenia v Centrálnom registri zmlúv.

				
v  Košiciach dňa ........................		                                v Košiciach dňa .....................			

Za objednávateľa:					            Za zhotoviteľa: 			

  Ing. Jaroslav Tkáč                                                                               
konateľ spoločnosti                                                                        
	










Príloha č.1

Cenová ponuka zhotoviteľa počas  doby trvania zmluvy

1. Kalorimetrické počítadlá       					
                              
	Typ kalor.počítadla
	Metrologické overenie jednotková cena 
 v €
	Výmena batérie
     plus práca jednotková cena 
         v €

	
	
	

	
	
	

	
	
	

	Multical 66, 601,602,603
	
	


        
U kalorimetrických počítadiel požadujeme výmenu batérii, prípadne po vzájomnej dohode na základe našej požiadavky aj opravu prípadne zmenu konfigurácie kalorimetrického počítadla.

2. Odporové snímače teploty                      
      
	Typ odporového snímača teploty
	Metr.over. jednot.cena    v €

	
	

	Pt 500/6311, 65
	


	
3.Prietokomerné časti meračov tepla	
	          
	Typ prietokomeru
	Metr.over. jednot.cena v €
	Bežná oprava v € jednotková cena
	Stredná oprava   v €   jednotková cena
	Generálna oprava v €   jednotková cena

	Ultraflow 15, 20, 25/16
	
	
	
	

	Ultraflow 20, 25/25
	
	
	
	

	Ultraflow 40/25
	
	
	
	

	Ultraflow 50/25
	
	
	
	

	Ultraflow 65/25
	
	
	
	

	Ultraflow 80/25
	
	
	
	

	Ultraflow 100/25
	
	
	
	

	WS 80/40
	
	
	
	

	Vodomery na SV 
20/16,25/16,40/16,50/16
	
	
	
	






Za objednávateľa:					            Za zhotoviteľa:

                    

                      Ing. Jaroslav Tkáč                                                                          
konateľ spoločnosti                                                                  

